
E L Ő T E R J E S Z T É S



a Jóreménység Klub Egyesület 2015. évi támogatásáról szóló 66/2015. (IV.30.) határozat módosítására, a civil képviselői keretre vonatkozó támogatási kérelmének elbírálására

Martfű Város Önkormányzata Képviselő-testületének 

2015. október 29-ei ülésére



















Előkészítette: Hegedűsné Blaskó Anikó Aljegyző

Véleményező: Oktatási, Művelődési, Sport, Civil és Egyházi Kapcsolatok Bizottsága
		
Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Jóreménység Klub Egyesület 2015. évben sikeresen pályázott a civil szervezeteknek nyújtható önkormányzati támogatásokról szóló 8/2013. (II.15.) önkormányzati rendelet alapján a Nemzeti Erőforrás Alaphoz benyújtott szakmai pályázatához önrész biztosítására, 60.000 Ft önkormányzati támogatásra.
Sajnos a benyújtott pályázatuk várólistára került, ezért idén a számukra megítélt összeget nem tudják az erről szóló 66/2015. (IV.30.) határozatban foglalt cél szerint felhasználni.
Emiatt az egyesület elnöke az előterjesztés mellékletét képező kérelem alapján a pályázati cél módosítását kezdeményezte azzal, hogy a támogatási összeget egy egészségügyi szűrővizsgálatra, zöldhályog szűrés lebonyolításának költségeire fordíthassák.
Ehhez kapcsolódóan pedig ugyanezen cél megvalósítására benyújtott egy új pályázatot további, a civil szervezeteknek nyújtható önkormányzati támogatásokról szóló 8/2013. (II.15.) önkormányzati rendelet 11. §-a szerinti képviselői keretből történő 40.000 Ft támogatás igénylésére.
Így összesen 100.000 Ft-ot fordíthatnának 50 fő szemészeti vizsgálatának lebonyolítására még ebben az évben.
A hivatkozott önkormányzati rendelet értelmében a képviselők dönthetnek a képviselői keret terhére a támogatási kérelemről, annak előzetes véleményezését pedig az Oktatási, Művelődési, Sport, Egyházi és Civil kapcsolatok Bizottsága végzi a megjelölt felhasználási cél támogathatósága, valamint a pályázat benyújtásának szabályszerűségére vonatkozóan.

Tisztelt Képviselő-testület!
Kérem az előterjesztés megtárgyalását, az alábbi határozati javaslat elfogadásával a támogatási cél módosítását, valamint a támogatási kérelem elbírálását.

Határozati javaslat: 
…../2015. (….) határozat

Martfű Város Önkormányzatának Képviselő-testülete megtárgyalta a Jóreménység Klub Egyesület 2015. évi támogatásáról szóló 66/2015. (IV.30.) határozat módosítására vonatkozó előterjesztést és az alábbi határozatot hozza:

Martfű Város Önkormányzatának Képviselő-testülete módosítja a Jóreménység Klub Egyesület 2015. évi támogatásáról szóló 66/2015. (IV.30.) határozatát a felhasználás céljára vonatkozóan: miszerint az egyesület a 60.000 Ft önkormányzati támogatást szakmai pályázati önrész biztosítása helyett egészségügyi szűrővizsgálatra, zöldhályog szűrés lebonyolításának költségeire használhatja fel.
A döntésnek megfelelően el kell készíteni a támogatási szerződés módosítását.

Határidő: 2015. október 31.
Felelős: Dr. Papp Antal 
              polgármester

